Rahmah Osman

Datin Paduka Rahmah Osman  adalah ahli politik UMNO/Barisan Nasional dari Malaysia. Beliau pernah dilantik sebagai Timbalan Menteri Penerangan dan kemudian Timbalan Menteri Pengangkutan oleh Perdana Menteri Malaysia, Tun Dr Mahathir Mohamad.

Ahli Parlimen Shah Alam
Dalam Pilihan raya umum Malaysia 1986, beliau menang bertanding di Parlimen , Selangor walaupun beliau bukan dari Shah Alam. Calon BN yang pernah mewakili Shah Alam ialah Lew Sip Hon; Datin Paduka Rakibah Manap dan Datuk Seri Abdul Aziz Shamsuddin juga orang luar.Shah Alam tetap tolak

Parti Melayu Semangat 46
Pada 1989, beliau menyertai Parti Semangat 46 bersama Tengku Razaleigh Hamzah menentang arus kepimpinan UMNO. Semangat 46 pernah menjalin kerjasama rapat dengan PAS, dikenali sebagai Angkatan Perpaduan Ummah (APU). Jalinan ini dipanjangkan dengan DAP, PRM dan PBS dan dikenali sebagai Gagasan Rakyat. 

Sebenarnya sebahagian dari Semangat 46 terdiri daripada Team B dalam UMNO yang menang pada pemilihan April 1987 lalu. Rombakan kabinet diadakan selepas pemilihan UMNO pada April 1987. Antara yang digugurkan ialah Tengku Razaleigh Hamzah (Menteri Perdagangan Antarabangsa dan Industri), Menteri Luar, Datuk Rais Yatim, Menteri Kemajuan Tanah dan Wilayah, Datuk Seri Adib Adam, Menteri Kebajikan, Datuk Shahrir Samad, Timbalan Menteri Dalam Negeri, Datuk Radzi Sheikh Ahmad, Timbalan Menteri Pengangkutan, Datin Paduka Rahmah Osman serta ramai lagi. Datuk Seri Mohamed Rahmat kembali dilantik semula ke Kementerian Penerangan.

Meninggal dunia
Rahmah telah meninggal dunia pada 22 Mac 2016 pada usia 76 tahun di Hospital Tawakkal, Kuala Lumpur.Bekas Timbalan Menteri Pengangkutan Rahmah Osman Meninggal Dunia

Rujukan

Kategori:Anggota wanita Pertubuhan Kebangsaan Melayu Bersatu
Kategori:Anggota Parti Melayu Semangat 46
Kategori:Ahli Dewan Rakyat, Parlimen Malaysia ke-6
Kategori:Ahli Dewan Rakyat, Parlimen Malaysia ke-7
Kategori:Timbalan menteri kerajaan wanita Malaysia